მაგთიკომი

„მაგთიკომი“ () — ქორთული ოტელეკომუნიკაციე კომპანია, ნამუთ 1996 წანაშ 12 ფურთუთას დარსხჷ გიორგი (გია) ჯოხთაბერიძექ. კომპანიაქ მაართა კომერციული ზარი მობილური რშვილშე 1997 წანაშ 22 ეკენიას არსულჷ.

„მაგთიკომიშ“ სერვისეფი იკათუანს: მობილურ ტელეფონიას; მობილურ ინტერნეტის (იკათუანს მობილური რშვილშ გოვითარაფაშ არძა ტექნოლოგიას: 2G, 2.5G, 3G, 3.5G, 4G, 4.5G); ულინე ფიქსირაფილ ტელეფონიას (ბრენდი „მაგთიფიქსი“, 2008 წანაშე); ლინამი ფიქსირაფილ ტელეფონიას (VoIP); სატელიტურ ტელევიზიას (ბრენდი „მაგთისატი“,  2012 წანაშე; საქორთუოშ დო ობჟათე კავკაციაშ მაართა ოპერატორი); ინტერნეტ ტელევიზიას (IPTV)  (2016 წანაშე) დო ოპტიკურ-ინჭკამი ინტერნეტის (2016 წანაშე).

2020 წანაშო „მაგთიკომიშ“ მობილურ რშვილს გოართოიანაფილი რე არა გამნარყიშ მობილური ტექნოლოგია: GSM (2G დო 2.5G. რშვილი მუშენს 900 დო 1800 მეგაჰერც სიშხირას), UMTS დო HSPA+ (3G დო 3.5G რშვილი მუშენს 900 დო 2100 მეგაჰერც სიშხირას დო LTE (4G დო 4.5G რშვილი მუშენს 800 დო 1800 მეგაჰერც სიშხირას). კომპანია, რანწკი სერვისეფიშ მიოჭრინაფალო, თაშნეშე CDMA 450 მეგაჰერც სიშხირას გჷმირინუანს. 

„მაგთიკომი“ არძაშე ფიჩა ფორუაშ არანით რე წჷმორინაფილი (7058 საბაზე დგჷმილი) დო საქორთუოშ დოხორელი, კონტროლირებაფონი ტერიტორიაშ 98%-ის ფორჷნს. „მაგთიკომი“ მობილურ ბაზარს ლიდერი რე (ბაზარიშ თია: 40.0%; 2020 წანაშ ფურთუთა). ნინალაშ ფართო რშვილით - 53 ოფისით დო 76 ჯარალობური ცენტრით  - მაგთიკომი 3 მილიონშახ აბონენტის ოინალჷ. 2020 წანაშ მელახიშ მუნაჩემეფით, „მაგთიკომიშ“ თია ქორთული ეკონომიკაშ გოვითარაფას წჷმარინაუნს -  1.949.908.376 ლარს.მაგთიკომიშ თია ქორთულ ეკონომიკას

2016 წანაშე, „მაგთიკომი“ ISP ოპერატორი დო შედეგო, ედომუშამი ოკომუნიკაციე სერვისიშ მიმაჭირინაფალი რე.მაგთიკომი ISP ოპერატორი

2017 წანაშ გერგობათუთაშე „მაგთიკომქ“ ოპტიკურ-ინჭკამი ინტერნეტიშ ბაზარს ლიდერალა მიპალჷ დო პოზიციას სტაბილურო ალმიტენს.

მინჯე
გგჯ „მაგთიკომი“ 1996 წანაშ 12 ფურთუთას დოქტორი გიორგი (გია) ჯოხთაბერიძექ დარსხჷ, ნამუსჷთ კომპანიაშ 54% უღუ დო  თიშა ედომუშამი კონტროლი უღუ.

რესურსები ინტერნეტში
 ოფიციალური ვებ-გვერდი 

 სქოლიო 

კატეგორია:საქორთუოშ ოტელეკომუნიკაციე კომპანიეფი